Hei! Nimeni on Marjo Lehikoinen. Tässä Sanaa naisilta -jaksossa -
kerron teille aiheesta Tapahtukoon Sinun tahtosi.
Tapahtukoon Sinun tahtosi on meille tuttu Isä meidän -rukouksesta.
Tosi helposti sanomme Tapahtukoon Sinun tahtosi, -
mutta kun lausetta lähdetään viemään käytäntöön, -
se ei aina olekaan välttämättä ihan niin helppoa.
Minulle tämä lause tuli konkreettisesti kohti, -
kun meidän perheessä ei ollut enää hyvä ja helppo olla.
Ehjä perhe oli viimeinen asia, josta pidin kaksin käsin kiinni.
Silloin Jumala alkoi puhua minulle lauseesta Tapahtukoon minun tahtoni
Olin elänyt jo vuosia Jumalan lapsena, tuntenut Jumalan -
ja tiesin, että Jumala on hyvä Jumala.
Tiesin, että Jumalalle ei mikään ole mahdotonta.
Kun olen tuota lausetta alkanut opiskella käytännössä -
arjen keskellä, niin minulle Jumala on ollut -
turvallinen, rakastava taivaan Isä, jolle kaikki on mahdollista.
Hänelle mikään ei ole mahdotonta.
Rakastan Jeesusta ja rakastin silloinkin jo Jeesusta.
Olin sanonut ja luvannut, että tahdon seurata, Herra, Sinua -
ja Jeesus on minulle ykkönen sydämessä.
Nyt lähdettiin oikein käytännössä testaamaan sanojani, -
olenko tosissani, ja onko Jeesus minulle oikeasti sydämen ykkönen.
Tarkoitanko sitä, mitä huuliltani päästän: tapahtukoon Sinun tahtosi.
Muistan istuneeni silloin olohuoneen nojatuolissa, -
keltaisella ihanalla nojatuolilla. Sisimmässäni oli tosi paha olla.
Siinä sanoin Jumalalle: tapahtukoon Sinun tahtosi -
myös tämän ehjän perheen kohdalla, meidän perheen kohdalla.
Tarkoitin, mitä sanoin. Luovutin perheen Jumalalle.
Ajattelin, että Hän ei mitenkään sallisi meidän perheen hajota, -
koska olinhan uskossa ja meillä oli neljä ihanaa lasta.
En mitenkään uskonut, että Jumala sallisi sen tapahtua.
Hänellehän on kaikki mahdollista ja ajattelin, -
että Hänellä on keinot ja konstit hoitaa, eheyttää, parantaa, -
korjata se, mikä oli rikki mennyt.
No, niin siinä kuitenkin kävi, -
että isojen rukoustaisteluiden ja rukousten jälkeen -
meidän perhe kuitenkin hajosi.
Siinä kivussa olin kirjoitellut ennen sitä ja senkin jälkeen -
kirjaa, joka hoiti omaa sisintäni, mutta uskon, -
että on hoitanut sen jälkeen monia muitakin.
Tänne kirjaan olen kirjoittanut: hyvä antaja.
Tämä sananpaikka on Room. 8:28.
Se sananpaikka on tullut minulle hyvin rakkaaksi ja tärkeäksi.
Vaikka siinä kävikin niin, että meidän perhe hajosi, -
niin Jumala ei silti muuttunut.
Jumala on silti hyvä Jumala ja haluaa vain hyviä asioita.
Jumala katsoo asioita vaan niin eri näkökulmasta kuin ihminen.
Ihminen ajattelee usein vain tätä ajallista aikaa -
ja katsoo paljon lyhyemmältä kuin Jumala, -
joka tähtää aina iankaikkisuuteen.
Nyt, kun kipeästä hetkestä on kulunut jo melko pitkä aika, -
tiedän, että ilman tätä pitkää rankkaa aikaa en seisoisi tässä.
Olisin varmasti kovin kaukana Jumalasta.
Painelisin... Herra tietää, missä menisin.
Olen tarvinnut sen jakson, missä minulla oli vaikeaa.
Ilman niitä vaikeuksia en olisi oppinut luottamaan Jumalaan -
enkä olisi nähnyt ja kokenut, miten Jumala arjessa auttaa.
Näiden vuosien aikana olen oikeasti oppinut turvaamaan Jumalaan.
Rohkaisen siksi sinuakin luottamaan siihen ja luovuttamaan ne asiat, -
mitkä sydämelläsi ovat kipupisteitä tai asioita, -
mistä et haluaisi päästää irti, niin luovuta ne Jumalalle.
Hän kyllä pitää huolen ja Hän varmasti auttaa sinua.
Jumalan tahto on kuitenkin se paras tahto. Tiedämme sen.
Raamattu sanoo: -
Olen saanut elää Jumalan siunaamaa rikasta elämää.
En tarkoita rahallisesti rikasta, vaan hengellisesti rikasta elämää -
Jumalan lapsena, kun olen lähtenyt seuraamaan Jeesusta.
Taipaleeseen mahtuu niin paljon ihmeellisiä asioita, -
niin valtavia ihania asioita, että niistä tulisi jo toinen ohjelma.
Sydämestäni voin sanoa, -
että anna ne kipeimmätkin asiat Jumalalle.
Sano ihan sydämestäsi, että tapahtukoon Jumalan tahto.
Jumala on luvannut pitää meistä kaikista huolen.
Hän on luvannut kulkea kanssamme läpi elämän -
ja sanonut olevansa kanssamme koko matkan ajan maailman loppuun asti.
Hänen Sanansa pitää. Raamattuun kirjoitettu on niin ja aamen.
Olen saanut oppia luovuttamaan asioita Jumalalle.
Lisäksi olen saanut oppia luottamaan Jumalaan.
Tiedän, että Jumalalle ei oikeasti mikään ole mahdotonta.
Elimme noin 20 vuotta sitten Yhdysvalloissa.
Siellä tuli tilanne, jossa löysin oman poikani elottomana sohvalta.
Sen kokemuksen jälkeen tiedän, että Jumalalle ei mikään ole mahdotonta.
Lapsi oli silloin 5-vuotias ja hänen vuotta vanhempi siskonsa -
huikkasi viereiseen huoneeseen: "Äiti, tule katsomaan. -
Juholla ei ole kaikki ihan kunnossa."
Menin katsomaan ja löysin tosiaan elottoman lapsen sohvalta.
Spontaani reaktio oli, että otin pienen pojan käsivarrelle -
ja aloin hakata häntä selkään. Jostakin syystä tein näin.
Mitään ei tapahtunut ja kiersin lapsi käsivarrella -
keittiössä ympyrää ja rukoilin.
Rukoilin vaan: "Jumala, älä ota tätä poikaa vielä pois. -
Anna mulle uusi mahdollisuus rakastaa tätä lasta."
En tiedä ajallisesti, miten pitkä hetki oli ympyrää kiertäessäni, -
mutta se tuntui todella ikuisuudelta.
Tuli hetki, jolloin sydämessäni luovutin tämän lapsen Jumalalle.
Tajusin, että minä en pysty antamaan elämää hänelle.
En pysty tekemään mitään. Huusin vain apua: "Jeesus, auta!"
Tuli pieni hetki, kun pojan käsi käsivarrella roikkuessa liikahti.
Tähän lapseen palasi elämä.
Tiedän, että Jumalalle ei mikään ole mahdotonta.
Nyt tämä silloin 5-vuotias pieni poika on -
reilusti yli 20-kymppinen ihana nuori mies, -
joka opiskelee ja elää ja on terveenä saanut olla siitä lähtien.
Jumalalle ei mikään ole mahdotonta.
Herra kantoi ja auttoi konkreettisesti ja auttaa sinuakin.
Ihan varmasti auttaa, kun luovutat asiat Hänelle.
Haluaisin tässä vielä rukoilla niitten asioitten puolesta, -
jotka nousevat tähän sydämelle.
Isä rakas, Sinä tiedät jokaisen kuulijan ja katsojan.
Herra, Sinä tiedät, mitä kukin heistä sydämellään kantaa, -
mikä on kipeä asia, mikä on vaikea luovuttaa.
Herra, Sinä et tee väkivaltaa, mutta pyydän, -
että irrottelet sellaisia asioita, -
jotka tulisi pystyä luovuttamaan, Herra, Sinulle.
Kiitos, rakas Jeesus, että ajattelet meidän parasta.
Kiitos, Herra, että jokaisen sydämelle puhut asioista, -
jotka Sinulle voi ja tulee luovuttaa.
Kiitos, Herra, että annat niihin tahtosi mukaiset vastaukset.
Jeesuksen nimessä. Aamen.
Näin saamme luottaa siihen, että Jumala pitää huolen.
Hän pitää pikkutarkan huolen meidän kaikkien asioista.
Kun elää Jumalan yhteydessä, niin on ihana saada huomata, -
miten Jumala oikeasti on pikkutarkka.
Miten pienistä asioista Hän on valmis pitämään huolen -
ja miten pienet asiatkin ovat Hänelle niin suuria, -
että Hän näkee sen vaivan täyttää meidän tarpeemme.
Jumala pitää huolen suurista asioista, mutta myös niistä pienistä.
Se minua usein puhutteleekin, -
kun rukoilee Jumalan tahdon tapahtumista.
Totta kai me aika usein myös pyydämme asioita eikä se ole väärin, -
kun pyydämme Jumalan tahdon mukaisia asioita -
ja Jumala kyllä varmasti meille aina niihin vastaa tahtonsa mukaan.
Kun pyydämme näitä pieniä asioita, oli se mikä tahansa pieni asia, -
niin minua puhuttelee aina se, että Kaikkivaltias Jumala, -
joka pitää koko maailmaa kasassa, näkee sen vaivan, -
että Hän antaa sitä, mitä lapsi pyytää.
Näitä konkreettisia rukousvastauksia meillä varmasti on jokaisella.
Yksi rukousvastaus tulee tässä mieleen.
Olin seurakunnassa lapsityön ohjaajana.
Uudistin sinne hiekkalaatikkoa.
Olisin tarvinnut siihen 2,70 m pitkän parrun, -
halkaisijaltaan 15 cm. Sitäpä ei mistään meinannut löytyä.
Kun jätin sen asian Jumalalle, niin yllätys, yllätys!
Sain sellaisen lahjaksi, ihan ilmaiseksi rautakaupasta -
ja tiedän, että Jumala sen antoi. Hän lähetti minut sinne -
ja johdatti asian näin. Tiedän sen olleen lahja Jumalalta.
Joku voi sanoa sattumaksi, mutta meillä on suuri Jumala, -
joka rakastaa jokaista, joka Häneen turvaa.
Ole siunattu ja jätä ne kipeät asiat Herran hoidettavaksi.
Tapahtukoon Jumalan tahto. Aamen.
Tekstitys: Tuula-Riitta Virrankare